*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Νοεμβρίου 1984

για την παροχή άδειας στο Ηνωμένο Βασίλειο να προβεί σε ενδοκοινοτική επίβλεψη των εισαγωγών ορισμένων κλωστοϋφαντουργικών προϊόντων καταγωγής Τουρκίας και Τσεχοσλοβακίας τα οποία τίθενται σε ελεύθερη κυκλοφορία στην Κοινότητα

(Το κείμενο στην αγγλική γλώσσα είναι το μόνο αυθεντικό)

(84/566/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επίβλεψης και προστασίας τα οποία είναι δυνατόν να εξουσιοδοτούνται να λαμβάνουν τα κράτη μέλη έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε ένα άλλο κράτος μέλος (1), και ιδίως τα άρθρα 1 και 2,

Εκτιμώντας:

ότι δυνάμει της απόφασης 80/47/ΕΟΚ, τα κράτη μέλη δεν μπορούν να προβαίνουν σε ενδοκοινοτική επίβλεψη των εισαγωγών που αναφέρονται στην απόφαση αυτή παρά μόνο μετά από προηγούμενη παροχή άδειας από την Επιτροπή·

ότι, σύμφωνα με το άρθρο 1 του κανονισμού (ΕΟΚ) αριθ. 1842/71 του Συμβουλίου της 21ης Ιουνίου 1971 σχετικά με τα μέτρα διαφύλαξης που προβλέπονται στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας (2), η Επιτροπή, με τους κανονισμούς (ΕΟΚ) αριθ. 1258/84 (3) και (ΕΟΚ) αριθ. 2021/84 (4), θέσπισε μέτρα προστασίας έναντι των εισαγωγών στην Κοινότητα ορισμένων κλωστοϋφαντουργικών προϊόντων που κατάγονται από την εν λόγω τρίτη χώρα·

ότι αυτά τα μέτρα διαφύλαξης επιτράπηκαν εξαιτίας της μαζικής και ταχείας αύξησης των σχετικών εισαγωγών και της ζημιάς που προκύπτει από αυτές για τον σχετικό κοινοτικό παραγωγικό κλάδο·

ότι, δυνάμει των μέτρων προστασίας που θεσπίστηκαν με τον τρόπο αυτό, η εισαγωγή στην Κοινότητα των εν λόγω κλωστοϋφαντουργικών προϊόντων καταγωγής Τουρκίας υπόκειται σε ποσοτικά όρια μέχρι τις 31 Δεκεμβρίου 1984·

ότι η εισαγωγή στην Κοινότητα των εν λόγω κλωστοϋφαντουργικών προϊόντων καταγωγής Τσεχοσλοβακίας αποτέλεσε, μεταξύ άλλων, το αντικείμενο συμφωνίας την οποία διαπραγματεύθηκαν η Κοινότητα και η χώρα αυτή· ότι, στα πλαίσια της συμφωνίας αυτής η Τσεχοσλοβακία ανέλαβε την υποχρέωση να πάρει όλα τα αναγκαία μέτρα για να περιορίσει τις εξαγωγές της των εν λόγω προϊόντων με προορισμό την Κοινότητα μέχρις ορισμένων ανωτάτων ορίων·

ότι, για να υλοποιηθεί η συμφωνία αυτή και για να ληφθούν υπόψη οι ιδιαιτερότητές της, το Συμβούλιο, με τον κανονισμό (ΕΟΚ) αριθ. 3762/83 (5) θέσπισε ειδικό κοινό καθεστώς για τις εισαγωγές ορισμένων κλωστοϋφαντουργικών προϊόντων·

ότι, εξαιτίας των διαφορών που παρατηρούνται στις συνθήκες αγοράς στην Κοινότητα και της ειδικής ευαισθησίας του σχετικού κλάδου της κοινοτικής βιομηχανίας, τα ανώτατα αυτά κοινοτικά όρια κατανεμήθηκαν μεταξύ των κρατών μελών έτσι ώστε να λαμβάνονται υπόψη τα παραπάνω στοιχεία· ότι η ποσόστωση που δόθηκε στο Ηνωμένο Βασίλειο ανέρχεται σε 62 τόνους για το 1984·

ότι εξακολουθούν να υφίστανται ορισμένες διαφορές ως προς τις συνθήκες αγοράς στις οποίες υπόκεινται οι εισαγωγές των εν λόγω κλωστοϋφαντουργικών πρϊόντων στα κράτη μέλη, και ότι οι διαφορές αυτές ενδέχεται να προκαλέσουν εκτροπές του εμπορίου·

ότι, προκειμένου να εντοπισθούν γρήγορα οι εκτροπές εμπορίου που ενδέχεται να προκαλέσουν ή να επιδεινώσουν τις οικονομικές δυσχέρειες των σχετικών κλάδων η κυβέρνηση του Ηνωμένου Βασιλείου υπέβαλε κλάδων, στην Επιτροπή δυνάμει του άρθρου 2 της απόφασης 80/47/ΕΟΚ για να της δοθεί άδεια να θεσπίσει προηγούμενη ενδοκοινοτική επίβλεψη των εισαγωγών κλωστοϋφαντουργικών προϊόντων που υπάγονται στις κατηγορίες 2, 4, 6, 9, 13, 20, 32 και 83, καταγωγής Τουρκίας και στην κατηγορία 90, καταγωγής Τσεχοσλοβακίας, και τα Τουρκίας, οποία τίθενται σε ελεύθερη κυκλοφορία στα υπόλοιπα κράτη μέλη·

ότι η Επιτροπή εξέτασε εάν οι εν λόγω εισαγωγές μπορούσαν να αποτελέσουν αντικείμενο μέτρων ενδοκοινοτικής επίβλεψης δυνάμει του άρθρου 2 της απόφασης 80/47/ΕΟΚ·

ότι, όπως προκύπτει από την εξέταση αυτή σε ό,τι αφορά τα κλωστοϋφαντουργικά προϊόντα που υπάγονται στις κατηγορίες 2, 4, 6, 9, 32, 83 και 90, υπάρχει ο κίνδυνος να παρουσιαστούν εκτροπές εμπορίου διαμέσου των υπόλοιπων κρατών μελών που θέτουν σε κίνδυνο την επίτευξη των στόχων που επιδιώκονται από τα μέτρα διασφάλισης που αναφέρονται παραπάνω και που επιδεινώνουν ή παρατείνουν τις οικονομικές δυσχέρειες του εν λόγω παραγωγικού κλάδου·

ότι, υπό τους όρους αυτούς, κρίνεται σκόπιμο να δοθεί η άδεια στο Ηνωμένο Βασίλειο να θεσπίσει, για μια ορισμένη περίοδο, προηγούμενη ενδοκοινοτική επίβλεψη των εισαγωγών των εν λόγω κλωστοϋφαντουργικών προϊόντων καταγωγής Τουρκίας και Τσεχοσλοβακίας, τα οποία τίθενται σε ελεύθερη κυκλοφορία στα άλλα κράτη μέλη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρέχεται η άδεια στο Ηνωμένο Βασίλειο να προβεί, σύμφωνα με την απόφαση 80/47/ΕΟΚ, σε ενδοκοινοτική επίβλεψη των εισαγωγών των κλωστοϋφαντουργικών προϊόντων που περιλαμβάνονται στις κατηγορίες που αναφέρονται στο παράρτημα, καταγωγής Τουρκίας και Τσεχοσλοβακίας και τα οποία τίθενται σε ελεύθερη κυκλοφορία στα υπόλοιπα κράτη μέλη.

Η άδεια αυτή ισχύει μέχρι τις 31 Δεκεμβρίου 1984 σε ό,τι αφορά τα προϊόντα καταγωγής Τουρκίας και μέχρι τις 30 Ιουνίου 1985 σε ό,τι αφορά τα προϊόντα καταγωγής Τσεχοσλοβακίας.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 16 Νοεμβρίου 1984.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αρθι. L 192 της 26. 8. 1971, σ. 14.

(3) ΕΕ αριθ. L 122 της 8. 5. 1984, σ. 5.

(4) ΕΕ αριθ. L 187 της 14. 7. 1984, σ. 51.

(5) ΕΕ αριθ. L 380 της 31. 12. 1983, σ. 1.

ΠΑΡΑΡΤΗΜΑ

Κλωστοϋφαντουργικά προϊόντα για τα οποία έχουν καταρτιστεί ορισμένες κατηγορίες (1)

1.2 // // // Κατηγορία // Χώρα καταγωγής // // // 2 // Τουρκία // 4 // Τουρκία // 6 // Τουρκία // 9 // Τουρκία // 32 // Τουρκία // 83 // Τουρκία // 90 // Τσεχοσλοβακία // //

(1) Βλέπε τον ορισμό που δίνεται στον κανονισμό (ΕΟΚ) αριθ. 3762/83 του Συμβουλίου (ΕΕ αριθ. L 380 της 31. 12. 1983).